Publication: Magyar Közlöny
Issue: MK-2011-75 (Year: 2011, Number: 75)
Era: contemporary
Section: Irányítás alatt a tisztességtelen piaci magatartás és a versenykorlátozás tilalmáról szóló 1996. évi LVII. törvény 23. §-a
Paragraph Index: 2397

d) Káros zavarás elkerülésére és ezzel kapcsolatban a bázisállomások sugárzási jellemzõinek beállítására és ellenõrzésére az alábbi eljárást kell alkalmazni: da) a hullámterjedési csillapítás meghatározásakor a szabadtéri terjedési modellt kell használni, ha a bázisállomás 2 km-re vagy annál kisebb távolságra helyezkedik el a határtól, db) a szabadtéri terjedési modellt kell használni a bázisállomás határtól való távolságától függetlenül, ha nincs terepakadály az elsõ Fresnel-zónán belül a bázisállomás antennája és a határvonalon elhelyezett 3 m magas vevõantenna között, dc) ha mindezek ellenére a káros zavarás még mindig fennáll, a bázisállomások sugárzási jellemzõit a zavaró térerõsségre elõírt értékek betartásával méréssel kell beállítani.

Source: https://magyarkozlony.hu/hivatalos-lapok/e28b93f48eeefbd42f7cf6bf52ec7292218bc1a0/dokumentumok/001a14bd593e7f41e8750ff8eb4adfad2b55c36b/letoltes